kardosdrur/scandi-wiki huggingface dataset:
Monte-Carlo Masters 2009

Denne artikel omhandler 2009-udgaven af Monte Carlo Masters. For alternative betydninger, se Monte Carlo (flertydig).
Monte Carlo Rolex Masters 2009 var en professionel tennisturnering for mænd, der blev spillet udendørs på grusbaner i Monte-Carlo Country Club i Monte Carlo, Monaco. Turneringen var sæsonens tredje ATP World Tour Masters 1000-turnering på ATP World Tour 2009 og blev spillet den 12. – 19. april 2009. Turneringen var den 103. udgave af Monte Carlo Masters og havde en samlet præmiesum på € 2.750.000.

Den topseedede spanier Rafael Nadal vandt sin femte titel træk i Monte Carlo, da han slog serberen Novak Djokovic med 6-3, 2-6, 6-1 i finalen, og han kom dermed kun én turneringssejr fra at tangere englænderen Reggie Dohertys rekord på seks titler i Monte Carlo (vundet 1897-99 og 1902-04). Han øgede dermed sin sejrsstime i turneringen til 27 kampe i træk, og samtidig blev han den første nogenside, der vandt den samme ATP World Tour Masters 1000-tunering fem år i træk. Triumfen var Nadals 14. Masters 1000-titel i karrieren, og han kom dermed op på siden af Roger Federer, der på det tidspunkt ligeledes havde vundet 14 titler, men rekorden indehavedes fortsat af Andre Agassi med 17 titler. Sejren var Nadals tredje sæsontitel på ATP World Tour 2009 (de to første var i Australian Open og Indian Wells) og 34. i alt i karrieren.

Den tabende finalist, Novak Djokovic spillede sin anden ATP World Tour Masters 1000-finale i 2009. Han havde nemlig ligeledes været i finalen i Masters 1000-turneringen i Miami tre uger tidligere, hvor han tabte til Andy Murray.

Doubleturneringen blev vundet af det andenseedede par Daniel Nestor og Nenad Zimonjic, som i finalen slog det topseedede amerikanske brødrepar Bob og Mike Bryan med 6-4, 6-1, og som dermed sikrede sig sin anden sæsontitel på ATP World Tour 2009 (den første blev vundet i Rotterdam). 36-årige Nestor spillede sin 99. doublefinale på ATP Tour'en og forbedrede sin finalestatistik til 57 sejre og 42 nederlag, mens Zimonjic spillede sin 46. finale, hvoraf han hermed havde vundet de 25. Det amerikanske brødrepar spillede sin 87. ATP Tour-finale som par og havde herefter en statistik på 53 sejre og 34 nederlag.

Resultater

Herresingle 

Hovedturneringen havde deltagelse af 56 spillere. Heraf havde de 45 fået adgang på grundlag af deres placering på verdensranglisten, mens syv spillere kvalificerede sig via kvalifikationsturneringen. Endelig var fire spillere blevet tildelt et wildcard.

Kvartfinaler, semifinaler og finale

Første runde – kvartfinaler

Kilder / eksterne henvisninger 
 Monte Carlo Rolex Masters  
 ATP World Tour – Monte Carlo Rolex Masters 2009 – Herresingle 
 ATP World Tour – Monte Carlo Rolex Masters 2009 – Herresingle – kvalifikation 
 ATP World Tour – Monte Carlo Rolex Masters 2009 – Herredouble

Noter 

ATP Tour 2009
Volvo C30

Volvo C30 (type M) var en lille mellemklassebil, med hvilken den svenske bilfabrikant Volvo Cars forsøgte en genindstigning i denne bilklasse. Som indirekte forgænger for C30 gælder den mellem starten af 1986 og sommeren 1995 fremstillede Volvo 480.

Modellen kom på markedet i slutningen af 2006, og blev fremstillet af Volvo Cars Gent N.V. i belgiske Gent. I 2008 påbegyndtes ligeledes en produktion af C30 til lokale markeder hos det malaysiske Swedish Motor Assemblies Sdn. Bhd. i Shah Alam.

I efteråret 2012 indstilledes produktionen af C30.

Udvikling 

Den af Volvos eksteriørdesigner Simon Lamarre designede prototype Volvo C30 Design Concept blev præsenteret på Detroit Motor Show i starten af 2006. I designet var den stort set identisk med i den i slutningen af 2006 introducerede, serieproducerede version.

Prototypen var drevet af en femcylindret turbomotor med et slagvolume på 2,4 liter og en effekt på 191 kW (260 hk) ved 5500 omdr./min. og et maksimalt drejningsmoment på 350 Nm fra 2100 omdr./min.

Sikkerhed 
C30 er blevet kollisionstestet af Euro NCAP to gange, i 2007 og i 2009, begge gange med et resultat på fem stjerner ud af fem mulige. Desuden bedømmes modellen af det svenske forsikringsselskab Folksam som mindst 20 procent mere sikker end middelbilen.

Design 
Udvendigt var den firepersoners bil udstyret med de mærketypiske "brede skuldre" og kølergrillen med diagonal tværstreg og Volvo-skrifttræk.

Bemærkelsesværdigt for den svenske Volkswagen Golf-konkurrent var bl.a. hækpartiet med mørk glasbagklap, som minder om 1970'ernes Volvo P1800 ES. På grund af bilens relativt korte samlede længde på 4,25 m var bagagerummet relativt lille.

I år 2007 vandt C30 red dot design award i kategorien "product design".

Facelift 
På Frankfurt Motor Show introduceredes den faceliftede C30, som kom ud til forhandlerne i november 2009.

Den faceliftede C30 kunne kendes på det modificerede frontdesign, og bilen fik opadgående forlygter, større luftindtag og våbenformet kølergrill i stil med XC60.

Tekniske data 
Datablad Volvo C30 (2006–2012) benzinmotorer

Datablad Volvo C30 (2006–2012) dieselmotorer

 Alle dieselmotorer var som standard udstyret med partikelfilter.
 Motorerne kom fra flere forskellige firmaer (alle 5-cyl.: Volvo; 4-cyl. benzin: Ford, 4-cyl. diesel: PSA Peugeot Citroën)
 C30 fandtes også i en til 250 enheder begrænset serie med elektromotor, Volvo C30 Electric.

Priser 
 2009: Top Safety Pick 2010

Litteratur 
 Automobil Revue, katalog 2007, 2008 og 2012 (på tysk og fransk).
 Volvo C30 instruktionsbog. Modelår 2007, varenr. TP 8793 (Danish), 2006.

Kilder

Eksterne henvisninger 

C30
Små mellemklassebiler
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Lighedstegn

Lighedstegn ( = ) er et centralt tegn inden for især matematik og mere sjældent i sprogbrug, som angiver at de to udtryk på hver side af tegnet, har samme værdi eller betydning.

Referencer 

Matematiske symboler
Tazz

Tazz eller Peter Senerchia (født 11. oktober 1967) er en tidligere amerikansk wrestler, der i dag fungerer som kommentator. 

Som wrestler vandt han to gange verdensmesterskabet i sværvægt og en række andre titer.

Eksterne henvisninger 

 
 

Wrestlere fra USA
Personer fra New York City
Bislett stadion

Bislett stadion er en idrætsarena i Oslo. Arenaen er mest kendt som arrangør af atletikstævnet Bislett Games som er en af Golden League-stævnerne. Arenaen bruges bl.a. til atletik, hurtigløb på skøjter, bandy og fodbold. Over 50 verdensrekorder i atletik er blevet slået på Bislett samt 14 i hurtigløb på skøjter. Den første arena blev bygget i 1917 og i 2004 blev hele den gamle arena revet ned for at en ny skulle bygges. Nye Bislett Stadion stod færdig til Golden League 2005. Der er plads til 15.400 tilskuere til idræt.

Den 14. februar 1952 startede Vinter-OL 1952 på Bislett stadion. Det var Prinsesse Ragnhild af Norge, der erklærede legene for åbnede.

Stadionen bruges også til koncerter med 17.000 sidepladser (9.000 på tribunen og 8.000 på banen).

Nye Bislett Stadion er tegnet af arkitektvirksomheden C.F. Møller.

Priser 
 2006 National Building Quality Award, honourable mention, Norway
 2005 Building of the Year, 2005.

Referencer

Eksterne henvisninger 
 Hjemmeside

A+
RSS
Information in English
Til Oslo kommune

Multiarenaer i Norge
Bygninger, konstruktioner og anlæg i Oslo
Vianden

Vianden (luxembourgsk: Veianen) er en kommune og en by i Luxembourg. Kommunen, som har et areal på 9,67 km², ligger i kantonen Vianden i distriktet Diekirch. I 2005 havde kommunen 1.561 indbyggere.

Galleri 

Kommuner i Luxembourg
Byer i Luxembourg
Tandel

Tandel er en kommune og et byområde i Luxembourg. Kommunen, som har et areal på 41,72 km², ligger i kantonen Vianden i distriktet Diekirch. I 2005 havde kommunen 1.577 indbyggere.

Kommuner i Luxembourg
Svanholm Cricketklub

Svanholm Cricketklub er en dansk cricketklub, som blev grundlagt d. 4. oktober 1956. 

Klubben fik sit navn efter Svanholm Gymnasium, der var Statsgymnasiet Schneekloths navn i årene 1919-30.

Svanholms spillere dyrkede fra 1947 spillet i Håndboldklubben Schneeklothianerne, men som en lukket klub kun med mulighed for at rekruttere spillere fra gymnasiet, brød cricketspillerne båndene til håndbolden i 1956, men bevarede altså gymnasiets tidligere navn som en tribut til deres oprindelse. 

Klubben havde oprindelig bane på Baunehøjbanerne, men da der her i tresserne skulle etableres udendørsbad, fandt klubben en lille bane ved Brøndbyøster Skole, netop forladt af daværende fodboldspillere i Brøndbyøster, der havde slået sig sammen med fodboldspillerne i  Brøndbyvester og dannet BIF, der jo senere blev en magtfaktor i dansk fodbold.

I 1969 flyttede Schneekloths Gymnasium til Brøndby Møllevej og der blev bygget en hal Schneekloth-hallen, som siden blev Team Danmark-cricketcenter og fortsat er et af indendørsscentrene for dansk cricket.

Senere flyttede Svanholm Cricketklub helt til Brøndby Stadion, da der blev etableret politiskole på den daværende Brøndbyøster Skole. I en række år havde klubben træning i Brøndbyøster og kampe på stadion

I 2001 blev Brøndby Stadion udvidet til sin nuværende form og der var ikke plads længere til cricketspillerne, der igen måtte flytte, denne gang til Svanholm Park ved Brøndby Strand, hvor klubben fik klubhus, indendørs kastehal og baner med to kunstgræspitche og en græspitch. Det er faciliteter, der næppe finder deres lige andre steder i Europa udenfor Storbritannien

Klubben har til dato vundet 26 danske seniormesterskaber for herrer og et enkelt for damer og langt det fleste antal ungdomsmesterskaber i dansk cricket og mere end dobbelt så mange indendørsmesterskaber end nogen anden klub.

Som eneste klub i Danmark har Svanholm også salg af cricketudstyr.

Ved flytningen til Brøndby Strand til et areal, der overgik fra landbrugsjord til villagrunde, blev vejen, der førte til cricketklubben opdøbt efter klubbens navn og klubbens adresse er Svanholm Alle 2, 2660, Brøndby Strand og den hører til i Brøndby Kommune.

Kilder / eksterne henvisninger 
 Svanholm Cricketklub
 Svanholm Cricketklub – Cricketudstyr

Cricketklubber i Danmark
Brøndby Kommune
Etableret i 1956
Steffen Moestrup

Steffen Moestrup (født 30. august 1977) er en dansk journalist, filmkritiker og tv-vært. Han er tidligere kulturredaktør på Jyllands-Posten. I dag arbejder han som docent på Danmarks Medie- og Journalisthøjskole (DMJX) samt som freelancer. 

Moestrup er uddannet journalist fra Danmarks Medie- og Journalisthøjskole. Derudover er han Cand.mag. i medievidenskab, og i 2019 forsvarede han sin ph.d.-afhandling om persona-dreven kulturjournalistik og kulturkritik. 

Moestrup er tidligere vært på DK4's filmmagasin film:syn og debatprogrammet "Sportspanelet". Som filmkritiker har han publiceret artikler i bl.a. Le Monde diplomatique, IndieWire, Filmtidsskriftet 16:9 samt DOX. Desuden har han tilrettelagt en række dokumentarudsendelser til tv samt fungeret som freelancejournalist hos bl.a. Kristeligt Dagblad, Politiken og Dagbladet Information. 

I 2010 tilrettelagde han en dokumentarudsendelse om E-sport, og han har fungeret som computerspil- og app-anmelder for Politiken.

Moestrup er grundlægger og medejer af produktionsselskabet Beatnik Film, der producerer tv-spots, reklamefilm og virale kampagner.

TV-udsendelser 
 Filmmagasinet 16:9 (2006-2008) – Programvært og tilrettelægger
 film:syn (2008-) -vært og tilrettelægger
 Afgang 2009 (2009) – tilrettelægger, fotograf og klipper
 Første Omgang – en dag med Torben Keller (2009)- tilrettelægger og fotograf
 film:syn special: Portræt af Nils Malmros (2009) – tilrettelægger og klipper
 film:syn special: Portræt af Simon Staho (2009) – tilrettelægger og klipper
 film:syn special: Portræt af Niels Arden Oplev (2009) – tilrettelægger og klipper
 Sportspanelet (2009-) – Programvært og tilrettelægger
 film:syn special: Portræt af Ole Ege (2010) – tilrettelægger og klipper
 Cyberdrømme (2010) – tilrettelægger 
 Danske dokumentarister (2010-2011) – tilrettelægger
Jørgen Leth - the seduced human (2012) - creative producer og fotograf
film:syn (2020 - ) – vært og tilrettelægger

Eksterne henvisninger 
 Steffen Moestrups website
 
 Steffen Moestrups produktionsselskab

 Steffen Moestrups engelske website 
Journalister fra Danmark
Journalister ved Politiken
Putscheid

Putscheid (luxembourgsk: Pëtscht) er en kommune og et byområde i Luxembourg. Kommunen, som har et areal på 27,13 km², ligger i kantonen Vianden i distriktet Diekirch. I 2005 havde kommunen 824 indbyggere. 

Kommuner i Luxembourg
Landshøvding (flertydig)

Landshøvding har flere betydninger:

 Landshøvding – chefen for lensstyrelsen i Sverige og indtil 2009 i Finland.
 Ålands landshøvding - titlen for den finske stats repræsentant på de selvstyrede Ålandsøerne.
 Landshøvding (Grønland) – øverste danske embedsmand i Grønland 1950-79.
 Landshøvding (Island) – øverste danske embedsmand i Island 1873-1904.

en:County Governor
sv:Landshövding
Ole Andresen

Ole Andresen (født 24. maj 1937 på Frederiksberg, død 23. november 2010) var en dansk cand.polit. og erhvervsleder, der var generaldirektør i DSB i størstedelen af 1980'erne og i sine sidste år formand for Business Danmark Uddannelse.

Andresen var søn af en kommunaldirektør i Taastrup og blev student fra Roskilde Katedralskole 1956 og derefter cand.polit. 1963 fra Københavns Universitet. Han fik sit første job som 20-årig på Aktuelt. Han blev tilbudt en karriere på avisen, men skiftede til DSB, hvor han først blev kontorchef og siden steg i graderne til at blive generaldirektør i 1981, hvilket han var indtil 1988. I hans tid blev blandt andet IC3-toget udviklet til erstatning for de ældre, lokomotivtrukne lyntog, og banenettet blev delvist elektrificeret (1984 og frem). Han fortsatte også det omfattende designprogram, som Jens Nielsen stod bag. Samtidig etablerede han en egentlig presseafdeling i etaten.

Han var fra 1966-70 medlem af kommunalbestyrelsen i Høje-Taastrup for Socialdemokratiet. I 1988 blev han tilbudt posten som administrerende direktør i Kreditforeningen Danmark, hvor han var indtil 1996. Derpå var han i Scandinavian Design for derefter at blive direktør i Dansk Folkeferie. I 1985 blev han medlem af Akademiet for de Tekniske Videnskaber.

Derudover var han bestyrelsesformand i København Zoo, Jytte Abildstrøms Teater og B+ samt bestyrelsesmedlem i KAB og 11 design. Han havde tidligere bestyrelsesposter i Det kongelige Teater, Nørrebros Teater og Det Danske Filminstitut.

Han var censor i oplevelsesøkonomi ved Copenhagen Business School.

Andresen fik tre børn.

Han ligger begravet på Hellerup Kirkegård, med et gravmonument udført af Schannong Stenhuggeri.

Kilde
 Ole Andresen er død B.T. 23. november 2010

Eksterne henvisninger 
 

Erhvervsfolk fra Danmark
Økonomer fra Danmark
Embedsmænd fra Danmark
Danskere i 1900-tallet
Danskere i 2000-tallet
Kommunalbestyrelsesmedlemmer fra Socialdemokraterne
Medlemmer af Akademiet for de Tekniske Videnskaber
Personer i Kraks Blå Bog (afdøde)
Kreditforeningsdirektører fra Danmark
DSBs generaldirektører
Yu

Navnet Yu eller YU kan henvise til flere artikler:
 Yu (flod) (郁江 or 鬱江) − (kaldes også Siang-floden) er en flod i det sydlige Kina.
 Yu Phoenix −er kunstnernavnet på guitaristen i det tidligere tyske band Cinema Bizarre.
 York University − universitet i Toronto, Ontario, Canada
Lars Lagerbäck

Lars Lagerbäck (født 16. juli 1948 i Katrineholm, Sverige) er en tidligere svensk fodboldspiller og -træner og nuværende landstræner for . Lagerbäck har været landholdstræner for , ,  (2011-2016) samt træner i en række svenske klubber.

Mens Lagerbäck var svensk landholdstræner, lykkedes det svenskerne at kvalificere sig til samtlige EM og VM-slutrunder på nær VM i 2010, der var hans sidste kvalifikationsturnering som svensk træner.

Lagerbäck førte sensationelt det islandske fodboldlandshold til EM i Frankrig i 2016. Her kom holdet til kvartfinalerne. Inden EM offentliggjorde Lagerbäck, at han ville stoppe efter slutrunden.

Aktive karriere 
Lagerbäcks aktive karriere strakte sig fra 1960 til 1974, hvor han spillede for de to mindre svenske klubber Alby FF og Gimonäs CK.

Trænerkarriere 
Lagerbäck startede som træner i 1977, og stod i de første år i spidsen for de svenske klubber Kilafors IF, Arbrå BK og Hudiksvalls ABK. I 1990 blev han af Sveriges fodboldforbund tilknyttet nationens ungdomslandshold som træner, en post han besad frem til 1998. Herefter var han i to år assisterende landstræner under den daværende cheftræner Tommy Söderberg.

Landstræner for Sverige 
Lagerbäck blev i år 2000 sidestillet med Söderberg, og kunne dermed officielt kalde sig træner for det svenske landshold. Sammen førte duoen Sverige frem til først VM i 2002, hvor holdet nåede 1/8-finalen, samt EM i 2004, hvor man blev slået ud i kvartfinalen. Efter 2004-slutrunden forlod Söderberg landsholdet, og Lagerbäck blev gjort eneansvarlig.

Lagerbäck har efterfølgende ført svenskerne til VM i 2006, hvor man igen nåede 1/8-finalen. Man kvalificerede sig også til EM i 2008, efter i kvalifikationen blandt andet at have elimineret Danmark. Til slutrunden i Østrig og Schweiz måtte man dog se sig slået ud allerede i det indledende gruppespil. Efter ikke at have kvalificeret sig til VM i 2010, sagde Lagerbäck sit job som svensk landstræner op.

Landstræner for Nigeria 
Lagerbäck blev den 26. februar 2010 præsenteret som træneren der skulle føre Nigerias landshold til succes ved VM i 2010.

Eksterne henvisninger 
 Info fra Sveriges fodboldforbund 

Fodboldspillere fra Sverige
Fodboldtrænere fra Sverige
Trænere for Sveriges fodboldlandshold
Trænere for Nigerias fodboldlandshold
Trænere for Islands fodboldlandshold
Trænere for Norges fodboldlandshold
Danmarksmesterskab (håndbold)

Danmarksmesterskab i håndbold har flere betydninger:

 Damehåndboldligaen – damernes håndboldliga
 Håndboldligaen – herrernes håndboldliga

Se også
Danmarksturneringen i håndbold
Blood Mountain

Blood Mountain er et konceptalbum af heavy metal-gruppen Mastodon. Det er Mastodons tredje studiealbum og blev udgivet i september 2006. Som det foregående album Leviathan er Blood Mountain et konceptalbum med en sammenhængende historie og et gennemgående tema. 

Der medvirkede flere kendte musikere på Blood Mountain, bl.a. sangeren Scott Kelly fra det amerikanske metalband Neurosis og Josh Homme fra Queens of the Stone Age.

Spor 
 "The Wolf Is Loose" – 3:34
 "Crystal Skull" – 3:27
 "Sleeping Giant" – 5:36
 "Capillarian Crest" – 4:25
 "Circle of Cysquatch" – 3:19
 "Bladecatcher" – 3:20
 "Colony of Birchmen" – 4:19
 "Hunters of the Sky" – 3:52
 "Hand of Stone" – 3:30
 "This Mortal Soil" – 5:00
 "Siberian Divide" – 5:32
 "Pendulous Skin" – 22:15

Eksterne henvisninger 
 Blood Mountain  på Mastodons officielle hjemmeside
 
 

Album fra 2006
Heavy metal-album
Mastodon-album
PlayStation 3-tilbehør

Sony har udviklet flere former for tilbehør til PlayStation 3-konsollen. dette inkludere kontrollere, lyd og video input enheder som mikrofoner og video kamera, og kabler for bedre lyd og billede kvalitet.

Sixaxis 

PlayStation 3 har fået en motion-sension controller ved navn SixAxis. Navnet kommer af, at man kan tilte controlleren i 6 forskellige retninger, og på den måde påvirke spillet, som fx i Lair, hvor du skal bevæge controlleren for at styre dragens bevægelser.

Der eksistere også en DualShock 3, den fungere ligesom Sixaxis controlleren, men har indbygget vibiration.
Spil som Metal Gear Solid 4, har allerede benyttet sig af funktionen.

Playstation Move 

PlayStation Move er en bevægelses-følsom spille kontroller til PlayStation 3 lavet af Sony. Den var tidligere kaldet "PlayStation Motion Controller". PlayStation Move bruger PlayStation Eye kameraet til at følge stavens position i 3 dimensioner, og indre følere i staven til at opfange dens rotation og bevægelse, hvis staven bevæges uden for kameraets synsvinkel, kan sensorerne i staven bruges til bestikregning af stavens position. Den blev først fremvist den 2 Juni 2009, PlayStation Move blev udgivet den 19 november 2010. Hardwaren er PlayStation Move´s "tryllestav", og en valgfri PlayStation Move bevægelses kontroller. Dens hoved konkurrenter vil være Microsofts Kinect og Nintendo Wii's bevægelses kontrollere.

3-tilbehør
Haar (München)

Haar er en kommune i Landkreis München (Oberbayern), i den tyske delstat Bayern, der ligger øst for München.

Nabokommuner 
Haar grænser mod nord til Feldkirchen (Landkreis München), mod øst til Vaterstetten (Landkreis Ebersberg), mod syd til kommunerne Grasbrunn og Putzbrunn (begge i Landkreis München) og mod vest til byområdet (Stadtbezirk) Trudering-Riem som er en del af München.

Inddeling 
Ud over Haar er der fire bydele i kommunen
 Eglfing
 Gronsdorf
 Ottendichl
 Salmdorf

Erhvervsliv 
Største arbejdsgiver i Haar Isar-Amper-Klinikum München-Ost (indtil 31. december 2006 Bezirkskrankenhaus Haar), der åbnede i 1905; Det er med omkring 1.200 sengepladsetr og 2.200 medarbejdere (2004) et af de største psykiatriske hospitaler i Tyskaland. Derudover er der detydelige virksomheder inden for den pharmakologiske industri informationsteknologi.

Eksterne henvisninger
Wiltz

Wiltz (luxembourgsk: Wolz) er en kommune og en by i Luxembourg. Kommunen, som har et areal på 19,37 km², ligger i kantonen Wiltz i distriktet Diekirch. I 2005 havde kommunen 4.587 indbyggere. 

Byer i Luxembourg
Kommuner i Luxembourg
Lac de la Haute-Sûre

Lac de la Haute-Sûre er en kommune og et byområde i Luxembourg. Kommunen, som har et areal på 48,50 km², ligger i kantonen Wiltz i distriktet Diekirch. I 2005 havde kommunen 1.454 indbyggere. 

Kommuner i Luxembourg
Heiderscheid

Heiderscheid (luxembourgsk: Heischent) er en kommune og et byområde i Luxembourg. Kommunen, som har et areal på 32,65 km², ligger i kantonen Wiltz i distriktet Diekirch. I 2005 havde kommunen 1.238 indbyggere.

Eksterne henvisninger 

Kommuner i Luxembourg
Goesdorf

Goesdorf (luxembourgsk: Géisdref) er en kommune og et byområde i Luxembourg. Kommunen, som har et areal på 29,41 km², ligger i kantonen Wiltz i distriktet Diekirch. I 2005 havde kommunen 1.114 indbyggere.

Eksterne henvisninger 

Kommuner i Luxembourg
Visions: A Tribute to Burzum

Vision: A Tribute to Burzum (også blot kendt som Visions) er et hyldestalbum til Burzum, udgivet i 2002 gennem Varg Vikernes' eget pladeselskab Cymophane Productions. Albummet, som er et dobbeltalbum, består af 23 black metal-bands' coverversioner af Burzum-numre. Blandt de optrædende er etablerede bands såsom Aborym, Judas Iscariot og Nokturnal Mortum, flere undergrundsbands samt sideprojekter såsom tyske Wolfsburg, som er et sideprojekt for Absurd-vokalisten Wolf.

Flere af sangene står angivet med deres senere tyske titler, og en enkelt af sangene har fået helt ny titel: Ewigkeits coverversion af "Ea, Lord of the Depths" (fra Burzum) har fået titlen "Ea 2000 (Out For The Count)". Derudover indeholder nogle sange stavefejl på omslaget, såsom Nokturnal Mortums coverversion af "My Journey To The Stars" og Wolfsburgs' coverversion af "A Lost Forgotten Sad Spirit", som blot står angivet som henholdsvis "Journey to the Stars" og "Lost Forgotten Sad Spirit".

Spor

Disk 1 
 "Det Som Engang Var" (Aborym) – 9:17
 "Jesus Tod" (Aegishjalmar) – 7:17
 "Inn I Slottet Fra Droemmen" (Black Queen) – 9:11
 "Dunkelheit" (Cryogenic) – 5:56
 "Lost Wisdom" (Earthcorpse) – 5:01
 "Ea 2000 (Out For The Count)" (Ewigkeit) – 4:41
 "Wende Im Zeichen Des Mikrokosmos" (Fornost) – 6:14
 "Der Ruf Aus Dem Turm" (Funeral Procession) – 6:29
 "War" (Judas Iscariot) – 2:27
 "Lost Wisdom" (Krigstrommer) – 5:12
 "Bálferð Baldrs" (Krystal) – 6:18
 "Key To The Gate" (Luror) – 4:55

Disk 2 
 "Journey to the Stars" (Nokturnal Mortum) – 7:39
 "Der Weinende Hadnur" (Orthaugr) – 0:52
 "Frijos Einsames Trauern" (Pagan Hellfire) – 3:35
 "Stemmen Fra Tårnet" (Sarnath) – 6:54
 "En Ring Til Å Herske" (Schizoid) – 8:01
 "Han Som Reiste" (Starchamber) – 5:05
 "Black Spell Of Destruction" (Thesyre) – 4:56
 "Móti Ragnarokum" (Tronus Abyss) – 6:40
 "Lost Forgotten Sad Spirit" (Wolfsburg) – 5:25
 "Beholding The Daughters of the Firmament" (Woods of Fallen) – 14:58
 "Dauði Baldrs" (Herrenvolk) – 6:42

Fodnoter 

Hyldestalbum
Burzum-album
Album fra 2002